钦定古今图书集成/明伦汇编/氏族典/第522卷 > 薛映
## 钦定古今图书集成/明伦汇编/氏族典/第522卷 > 薛映

按《宋史薛映传》，“映字景阳，唐中书令元超八世孙，后
家于蜀。父允中，事孟氏为给事中，归朝，为尚书都官
郎中。映进士及第，授大理评事，历通判绵、宋、昇州，累
迁太常丞，改左正言，为江淮、两浙茶盐制置副使，徙
河东兼河西随军。求便亲，知相州，擢知制诰，权判吏
部，知杭州。映临决蜂锐，庭无留事，入知通进银台司”，
兼门下封驳事。封泰山，为东京留守判官，出知河南
府，历尚书左丞、知扬州，徙并州，兼御史中丞。仁宗即
位，迁礼部，再为集贤院学士、判院事、知曹州，分司南
京。卒，赠右仆射，谥文恭。映好学有文，该览强记，为治
严明，吏不能欺。子耀卿，秘阁校理。孙绅，直龙图阁。